„Noua Casă” a rămas mică: Programul nu mai este atrăgător pentru clienți, spun analiștii
Programul guvernamental „Noua Casă” a primit undă verde de la Guvern și în acest an. Plafonul alocat pentru 2025 a fost însă înjumătățit, după ce ediția de anul trecut a fost mai degrabă un eșec decât un succes. Românii nu s-au mai arătat interesați de achiziția unei locuințe cu garanții de la stat din cauza creșterii prețurilor la locuințe, care a anulat principalul avantaj al programului – avansul redus pentru locuințele de până în 70.000 de euro.